title: Odluka Vijeća (EU) 2017/189 od 16. siječnja 2017. o stajalištima koja treba zauzeti u ime Europske unije u okviru Pododbora za upravljanje sanitarnim i fitosanitarnim mjerama, Pododbora za trgovinu i održivi razvoj, Carinskog pododbora i Pododbora za oznake zemljopisnog podrijetla, koji su osnovani na temelju Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u vezi s donošenjem poslovnikâ tih pododbora

text:
               3.2.2017

               HR

               Službeni list Europske unije

               L 29/40

         ODLUKA VIJEĆA (EU) 2017/189
   od 16. siječnja 2017.
   o stajalištima koja treba zauzeti u ime Europske unije u okviru Pododbora za upravljanje sanitarnim i fitosanitarnim mjerama, Pododbora za trgovinu i održivi razvoj, Carinskog pododbora i Pododbora za oznake zemljopisnog podrijetla, koji su osnovani na temelju Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u vezi s donošenjem poslovnikâ tih pododbora
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Člankom 486. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”) (1) predviđa se privremena primjena dijelova Sporazuma.

               (2)

               U članku 4. Odluke Vijeća 2014/668/EU (2) utvrđuju se odredbe Sporazuma koje će se primjenjivati privremeno. One uključuju odredbe o osnivanju i radu Pododbora za upravljanje sanitarnim i fitosanitarnim mjerama („Pododbor za SPS”), Pododbora za trgovinu i održivi razvoj, Carinskog pododbora i Pododbora za oznake zemljopisnog podrijetla.

               (3)

               Člankom 74. Sporazuma predviđa se da Pododbor za SPS na prvom sastanku treba donijeti svoja pravila o radnim postupcima.

               (4)

               Člankom 300. Sporazuma predviđa se da Pododbor za trgovinu i održivi razvoj treba utvrditi svoj poslovnik.

               (5)

               Člankom 83. Sporazuma predviđa se da Carinski pododbor treba utvrditi svoj poslovnik.

               (6)

               Člankom 211. Sporazuma predviđa se da Pododbor za oznake zemljopisnog podrijetla treba utvrditi svoj poslovnik.

               (7)

               Primjereno je utvrditi stajališta koja treba zauzeti u ime Unije u okviru Pododbora za SPS, Pododbora za trgovinu i održivi razvoj, Carinskog pododbora i Pododbora za oznake zemljopisnog podrijetla u vezi s donošenjem poslovnikâ tih pododbora,

         DONIJELO JE OVU ODLUKU:
   Članak 1.
   1.   Stajalište koje treba zauzeti u ime Unije u okviru Pododbora za upravljanje sanitarnim i fitosanitarnim mjerama osnovanog na temelju članka 74. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”), temelji se na nacrtu odluke Pododbora za upravljanje sanitarnim i fitosanitarnim mjerama priloženom ovoj Odluci.
   2.   Predstavnici Unije u Pododboru za SPS mogu dogovoriti manje tehničke ispravke nacrta odluke bez daljnje odluke Vijeća.
   Članak 2.
   1.   Stajalište koje treba zauzeti u ime Unije u okviru Pododbora za trgovinu i održivi razvoj osnovanog na temelju članka 300. Sporazuma temelji se na nacrtu odluke Pododbora za trgovinu i održivi razvoj priloženom ovoj Odluci.
   2.   Predstavnici Unije u Pododboru za trgovinu i održivi razvoj mogu dogovoriti manje tehničke ispravke nacrta odluke bez daljnje odluke Vijeća.
   Članak 3.
   1.   Stajalište koje treba zauzeti u ime Unije u okviru Carinskog pododbora osnovanog na temelju članka 83. Sporazuma temelji se na nacrtu odluke Carinskog pododbora priloženom ovoj Odluci.
   2.   Predstavnici Unije u Carinskom pododboru mogu dogovoriti manje tehničke ispravke nacrta odluke bez daljnje odluke Vijeća.
   Članak 4.
   1.   Stajalište koje treba zauzeti u ime Unije u okviru Pododbora za oznake zemljopisnog podrijetla osnovanog na temelju članka 211. Sporazuma temelji se na nacrtu odluke Pododbora za oznake zemljopisnog podrijetla priloženom ovoj Odluci.
   2.   Predstavnici Unije u Pododboru za oznake zemljopisnog podrijetla mogu dogovoriti manje tehničke ispravke nacrta odluke bez daljnje odluke Vijeća.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 16. siječnja 2017.

            Za Vijeće

            Predsjednica

         F. MOGHERINI

      (1)  SL L 161, 29.5.2014., str. 3.

      (2)  Odluka Vijeća 2014/668/EU od 23. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 278, 20.9.2014., str. 1.).

      NACRT
      ODLUKA br. … PODODBORA EU – UKRAJINA ZA UPRAVLJANJE SANITARNIM I FITOSANITARNIM MJERAMA
      od …
      o donošenju svojg poslovnika
      PODODBOR ZA UPRAVLJANJE SANITARNIM I FITOSANITARNIM MJERAMA EU – UKRAJINA,
      uzimajući u obzir Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1), a posebno njegov članak 74.,
      budući da:

                  (1)

                  U skladu s člankom 486. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”), dijelovi Sporazuma, uključujući poglavlje 4. (Sanitarne i fitosanitarne mjere) glave IV. (Trgovina i pitanja povezana s trgovinom), primjenjuju se privremeno od 1. siječnja 2016.

                  (2)

                  Člankom 74. Sporazuma predviđeno je da Pododbor za upravljanje sanitarnim i fitosanitarnim mjerama („Pododbor za SPS”) treba razmotriti sva pitanja povezana s provedbom poglavlja 4. glave IV. Sporazuma.

                  (3)

                  Člankom 74. stavkom 5. Sporazuma predviđeno je da Pododbor za SPS treba donijeti svoja pravila o radnim postupcima,

            DONIJELO JE OVU ODLUKU:
      Članak 1.
      Donosi se poslovnik Pododbora za upravljanje sanitarnim i fitosanitarnim mjerama kako je utvrđen u Prilogu ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Pododbor za upravljanje sanitarnim i fitosanitarnim mjerama EU – Ukrajina

               Predsjednik

         (1)  SL L 161, 29.5.2014., str. 3.

         PRILOG
         POSLOVNIK PODODBORA ZA UPRAVLJANJE SANITARNIM I FITOSANITARNIM MJERAMA EU – UKRAJINA
         Članak 1.
         Opće odredbe
         1.   Pododbor za upravljanje sanitarnim i fitosanitarnim mjerama („Pododbor za SPS”), osnovan na temelju članka 74. stavka 1. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1) („Sporazum”), pomaže Odboru za pridruživanje u sastavu zaduženom za trgovinu, iz članka 465. stavka 4. Sporazuma, pri obavljanju njegovih dužnosti.
         2.   Pododbor za SPS obavlja funkcije utvrđene u članku 74. stavku 2. Sporazuma u s obzirom na ciljeve utvrđene u članku 59. Sporazuma.
         3.   Pododbor za SPS sastavljen je od predstavnika nadležnih tijela stranaka koji su odgovorni za sanitarna i fitosanitarna pitanja.
         4.   Predstavnik Europske komisije ili Ukrajine odgovoran za sanitarna i fitosanitarna pitanja djeluje kao predsjednik u skladu s člankom 2.
         5.   Za potrebe ovog Poslovnika primjenjuje se definicija pojma „stranke”, utvrđena u članku 482. Sporazuma.
         Članak 2.
         Predsjedanje
         Predsjedanje Pododborom za SPS izmjenjuje se između satranaka svakih 12 mjeseci. Prvo razdoblje od 12 mjeseci započinje na datum prvog sastanka Vijeća za pridruživanje, a završava 31. prosinca iste godine.
         Članak 3.
         Sastanci
         1.   Osim ako se stranke dogovore drukčije, Pododbor za SPS sastaje se u roku od tri mjeseca od stupanja na snagu Sporazuma, a nakon toga na zahtjev bilo koje stranke ili najmanje jednom godišnje.
         2.   Sve sastanke Pododbora za SPS saziva predsjednik u vrijeme i na mjestu o kojima su se složile obje stranke. Obavijest o sazivanju sastanka predsjednik izdaje najkasnije 28 kalendarskih dana prije početka sastanka, osim ako se stranke dogovore drukčije.
         3.   Kad god je to moguće, redoviti sastanci Pododbora za SPS sazivaju se pravodobno prije redovitog sastanka Odbora za pridruživanje u sastavu zaduženom za trgovinu.
         4.   Sastanci Pododbora za SPS mogu se održavati putem svih dogovorenih tehnoloških sredstava, poput videokonferencije ili audiokonferencije.
         5.   Izvan sjednice, Pododbor za SPS može pitanja rješavati pisanim putem.
         Članak 4.
         Izaslanstva
         Prije svakog sastanka stranke se putem Tajništva Odbora za SPS predviđenog u članku 5. međusobno obavješćuju o predviđenom sastavu svojeg izaslanstava.
         Članak 5.
         Tajništvo
         Dužnosnik Europske komisije i dužnosnik Ukrajine djeluju zajednički kao tajnici Pododbora za SPS i zajednički obavljaju tajničke zadaće u duhu obostranog povjerenja i suradnje.
         Članak 6.
         Prepiska
         1.   Prepiska naslovljena na Pododbor za SPS šalje se tajniku jedne od stranaka, koji zatim obavješćuje drugog tajnika.
         2.   Tajništvo osigurava da se prepiska naslovljena na Pododbor za SPS prosljeđuje predsjedniku i da se, prema potrebi, prosljeđuje u skladu s člankom 7.
         3.   Prepisku predsjednika strankama u njegovo ime šalje Tajništvo Pododbora za SPS. Takva se prepiska prosljeđuje, prema potrebi, u skladu s člankom 7.
         Članak 7.
         Dokumenti
         1.   Dokumenti se prosljeđuju putem Tajništva Pododbora za SPS.
         2.   Svaka stranka šalje svoje dokumente svojem tajniku. Taj tajnik prosljeđuje te dokumente tajniku druge stranke.
         3.   Tajnik Unije dokumente prosljeđuje odgovarajućim predstavnicima Unije te u takvu prepisku sustavno uključuje tajnika Ukrajine i tajnike Odbora za pridruživanje u sastavu zaduženom za trgovinu.
         4.   Tajnik Ukrajine dokumente prosljeđuje odgovarajućim predstavnicima Ukrajine te u takvu prepisku sustavno uključuje tajnika Unije i tajnike Odbora za pridruživanje u sastavu zaduženom za trgovinu.
         5.   Tajnici Pododbora za SPS služe kao kontaktne točke za razmjenu informacija predviđene člankom 67. Sporazuma.
         Članak 8.
         Povjerljivost
         Osim ako stranke odluče drukčije, sastanci Pododbora za SPS nisu javni.
         Ako jedna stranka Pododboru za SPS dostavi informacije označene kao povjerljive, druga stranka s njima postupa kao s takvima.
         Članak 9.
         Dnevni red sastanaka
         1.   Tajništvo Pododbora za SPS na temelju prijedlogâ stranaka sastavlja privremeni dnevni red za svaki sastanak te nacrt operativnih zaključaka kako je predviđeno u članku 10. Privremeni dnevni red sadržava točke u vezi s kojima je Tajništvo od jedne od stranaka najkasnije 21 kalendarski dan prije datuma sastanka zaprimilo zahtjev za uključivanje u dnevni red, popraćen odgovarajućim dokumentima.
         2.   Privremeni dnevni red, zajedno s odgovarajućim dokumentima, prosljeđuje se u skladu s člankom 7., najkasnije 15 kalendarskih dana prije početka sastanka.
         3.   Pododbor za SPS donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
         4.   Predsjednik može, na ad-hoc osnovi i u dogovoru s drugom strankom, pozvati predstavnike drugih tijela stranaka ili neovisne stručnjake da sudjeluju na sastancima Pododbora za SPS kao promatrači kako bi dali informacije o određenim pitanjima. Stranke osiguravaju da ti promatrači poštuju zahtjeve u pogledu povjerljivosti.
         5.   Predsjednik u dogovoru sa strankama može skratiti rokove utvrđene u stavcima 1. i 2. kako bi se u obzir uzele posebne okolnosti.
         Članak 10.
         Zapisnik i operativni zaključci
         1.   Nacrt zapisnika sa svakog sastanka zajedno sastavlja dvoje tajnika.
         2.   U pravilu se u zapisniku u vezi sa svakom točkom dnevnog reda navode:

                     (a)

                     sudionici sastanka, dužnosnici u njihovoj pratnji i svi promatrači koji su prisustvovali sastanku;

                     (b)

                     dokumenti dostavljeni Pododboru za SPS;

                     (c)

                     izjave čije je uključivanje u zapisnik zatražio Pododbor za SPS; i

                     (d)

                     operativni zaključci sa sastanka iz stavka 4.

               3.   Nacrt zapisnika podnosi se na odobrenje Pododboru za SPS. Odobrava se u roku od 28 kalendarskih dana nakon svakog sastanka Pododbora za SPS. Primjerak odobrenog zapisnika šalje se svim primateljima iz članka 7.
         4.   Nacrt operativnih zaključaka sa svakog sastanka sastavlja tajnik stranke koja njime predsjedava te se on prosljeđuje strankama zajedno s dnevnim redom, u pravilu najkasnije 15 kalendarskih dana prije početka sastanka. Taj se nacrt operativnih zaključaka ažurira tijekom sastanka te Pododbor za SPS na kraju sastanka, osim ako se stranke dogovore drukčije, donosi operativne zaključke u koje su uključene popratne mjere koje su stranke dogovorile. Nakon usuglašavanja operativni zaključi prilažu se zapisniku, a njihova se provedba preispituje na sljedećim sastancima Pododbora za SPS. U tu svrhu Pododbor za SPS donosi predložak kojim se omogućuje praćenje svake mjere u odnosu na poseban rok.
         Članak 11.
         Odluke i preporuke
         1.   Pododbor za SPS donosi odluke, mišljenja, preporuke, izvješća i zajedničke mjere kako je predviđeno člankom 74. Sporazuma. Te odluke, mišljenja, preporuke, izvješća i zajedničke mjere stranke donose konsenzusom nakon dovršetka odgovarajućih unutarnjih postupaka za njihovo donošenje. Odluke su za stranke obvezujuće te one poduzimaju odgovarajuće mjere za njihovu provedbu.
         2.   Predsjednik potpisuje sve odluke, mišljenja, preporuke ili izvješća, a njihovu vjerodostojnost potvrđuju dva tajnika. Ne dovodeći u pitanje stavak 3., predsjednik potpisuje te dokumente tijekom sastanka na kojem su donesene odgovarajuće odluke, mišljenja, preporuke ili izvješća.
         3.   Ako se stranke tako dogovore, Pododbor za SPS može donositi odluke, preporuke, mišljenja ili izvješća pisanim postupkom nakon dovršetka odgovarajućih unutarnjih. Pisani postupak sastoji se od razmjene nota između dvaju tajnika, koji djeluju u dogovoru sa strankama. U tu svrhu tekst prijedloga prosljeđuje se u skladu s člankom 7. s rokom od najmanje 21 kalendarskog dana za iznošenje mogućih rezervi ili izmjena. U dogovoru sa strankama predsjednik može skratiti rokove navedene u ovom stavku kako bi se u obzir uzele posebne okolnosti. Nakon što se dogovori tekst akta, predsjednik potpisuje odluku, mišljenje, preporuku ili izvješće, a njihovu vjerodostojnost potvrđuju dva tajnika.
         4.   Akti Pododbora za SPS naslovljuju se „Odluka”, „Mišljenje”, „Preporuka” odnosno „Izvješće”. Svaka odluka stupa na snagu na dan donošenja osim ako je odlukom predviđeno drukčije.
         5.   Odluke, mišljenja, preporuke i izvješća prosljeđuju se objema strankama.
         6.   Tajništvo Odbora za pridruživanje u sastavu zaduženom za trgovinu obavješćuje se o svim odlukama, mišljenjima, preporukama, izvješćima i ostalim dogovorenim mjerama Pododbora za SPS.
         7.   Svaka stranka može odlučiti hoće li odluke, mišljenja i preporuke Pododbora za SPS objaviti u svojem službenom listu.
         Članak 12.
         Izvješća
         Pododbor za SPS Odboru za pridruživanje u sastavu zaduženom za trgovinu podnosi Odboru za pridruživanje u sastavu zaduženom za trgovinu izvješće o svojim aktivnostima i o aktivnostima tehničkih radnih skupina ili ad hoc skupina koje je osnovao. Izvješće se podnosi 25 dana prije redovitog godišnjeg sastanka Odbora za pridruživanje u sastavu zaduženom za trgovinu.
         Članak 13.
         Jezici
         1.   Radni jezici Pododbora za SPS jesu engleski i ukrajinski.
         2.   Osim ako je odlučeno drukčije, Pododbor za SPS svoje rasprave temelji na dokumentaciji pripremljenoj na tim jezicima.
         Članak 14.
         Troškovi
         1.   Svaka stranka snosi sve troškove nastale svojim sudjelovanjem na sastancima Pododbora za SPS, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.
         2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.
         3.   Izdatke povezane s usmenim prevođenjem na sastancima te pismenim prevođenjem dokumenata na engleski i ukrajinski ili s engleskog i ukrajinskog, radi usklađenosti s člankom 13. stavkom 1., snosi stranka koja je domaćin sastanka.
         Izdatke povezane s usmenim i pismenim prevođenja na druge jezike ili s njih izravno snosi stranka koja to zatraži.
         Članak 15.
         Tehničke radne skupine i ad hoc skupine
         1.   Pododbor za SPS može u skladu s člankom 74. stavkom 3. Sporazuma donijeti odluku o osnivanju ili raspuštanju, prema potrebi, tehničkih radnih skupina ili ad hoc radnih skupina, uključujući znanstvene skupine.
         2.   Članstvo u ad hoc radnim skupinama nije ograničeno na predstavnike stranaka. Stranke osiguravaju da članovi svih skupina koje je osnovao Pododbor za SPS poštuju sve odgovarajuće zahtjeve u pogledu povjerljivosti.
         3.   Osim ako je odlučeno drukčije, skupine koje je osnovao Pododbor za SPS djeluju pod nadzorom Pododbora za SPS kojem odgovaraju.
         4.   Sastanci radnih skupina mogu se održavati kad je to potrebno, uz osobnu nazočnost sudionika, putem videokonferencije ili audiokonferencije.
         5.   Tajništvu Pododbora za SPS dostavlja se cjelokupna relevantna prepiska, dokumenti i obavijesti koji se odnose na aktivnosti radnih skupina.
         6.   Radne skupine ovlaštene su davati pisane preporuke Pododboru za SPS. Preporuke se donose konsenzusom i dostavljaju predsjedniku, koji ih prosljeđuje kako je predviđeno člankom 7.
         7.   Ovaj Poslovnik primjenjuje se mutatis mutandis na sve tehničke radne skupine ili ad hoc radne skupine koje je osnovao Pododbor za SPS osim ako je u ovom članku određeno drukčije. Upućivanja na Odbor za pridruživanje u sastavu zaduženom za trgovinu smatraju se upućivanjima na Pododbor za SPS.
         Članak 16.
         Izmjena
         Ovaj se Poslovnik može izmijeniti odlukom Pododbora za SPS u skladu s člankom 74. stavkom 5. Sporazuma.

            (1)  SL L 161, 29.5.2014., str. 3.

      NACRT
      ODLUKA br. … PODODBORA ZA TRGOVINU I ODRŽIVI RAZVOJ EU – UKRAJINA
      od …
      o donošenju svojeg poslovnika
      PODODBOR ZA TRGOVINU I ODRŽIVI RAZVOJ EU – UKRAJINA,
      uzimajući u obzir Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1), a posebno njegov članak 300.,
      budući da:

                  (1)

                  U skladu s člankom 486. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”), dijelovi Sporazuma, uključujući poglavlje 13. (Trgovina i održivi razvoj) glave IV. (Trgovina i pitanja povezana s trgovinom), primjenjuju se privremeno od 1. siječnja 2016.

                  (2)

                  Člankom 300. Sporazuma predviđeno je da Pododbor za trgovinu i održivi razvoj treba nadzirati provedbu poglavlja 13. glave IV. Sporazuma.

                  (3)

                  Člankom 300. stavkom 1. Sporazuma predviđeno je da Pododbor za trgovinu i održivi razvoj treba donijeti svoj poslovnik,

            DONIJELO JE OVU ODLUKU:
      Članak 1.
      Donosi se poslovnik Pododbora za trgovinu i održivi razvoj kako je utvrđen u Prilogu ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Pododbor za trgovinu i održivi razvoj EU – Ukrajina

               Predsjednik

         (1)  SL L 161, 29.5.2014., str. 3.

         PRILOG
         POSLOVNIK PODODBORA ZA TRGOVINU I ODRŽIVI RAZVOJ EU – UKRAJINA
         Članak 1.
         Opće odredbe
         1.   Pododbor za trgovinu i održivi razvoj, osnovan na temelju članka 300. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1) („Sporazum”), pomaže Odboru za pridruživanje u sastavu za trgovinu, iz članka 465. stavka 4. Sporazuma, pri obavljanju njegovih dužnosti.
         2.   Pododbor za trgovinu i održivi razvoj obavlja funkcije utvrđene u poglavlju 13. (Trgovina i održivi razvoj) glave IV. (Trgovina i pitanja povezana s trgovinom) Sporazuma.
         3.   Pododbor za trgovinu i održivi razvoj sastavljen je od predstavnika iz administracije svake od stranaka koji su odgovorni za pitanja trgovine i održivog razvoja.
         4.   Predstavnik Europske komisije ili Ukrajine nadležan za pitanja trgovine i održivog razvoja djeluje kao predsjednik Pododbora za trgovinu i održivi razvoj.
         5.   Za potrebe ovog Poslovnika primjenjuje se definicija pojma „stranke” utvrđena u članku 482. Sporazuma.
         Članak 2.
         Posebne odredbe
         1.   Članci od 2. do 14. Poslovnika Odbora za pridruživanje EU – Ukrajina primjenjuju se mutatis mutandis, osim ako je u ovom Poslovniku predviđeno drukčije.
         2.   Upućivanja na Vijeće za pridruživanje čitaju se kao upućivanja na Odbor za pridruživanje u sastavu zaduženom za trgovinu. Upućivanja na Odbor za pridruživanje ili Odbor za pridruživanje u sastavu zaduženom za trgovinu čitaju se kao upućivanja na Pododbor za trgovinu i održivi razvoj.
         Članak 3.
         Sastanci
         Pododbor za trgovinu i održivi razvoj sastaje se prema potrebi. Stranke se nastoje sastati jednom godišnje.
         Članak 4.
         Izmjena
         Ovaj se Poslovnik može izmijeniti odlukom Pododbora za trgovinu i održivi razvoj u skladu s člankom 300. stavkom 1. Sporazuma.

            (1)  SL L 161, 29.5.2014., str. 3.

      NACRT
      ODLUKA br. … CARINSKOG PODODBORA EU – UKRAJINA
      od …
      o donošenju svojeg poslovnika
      CARINSKI PODODBOR EU – UKRAJINA,
      uzimajući u obzir Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1), a posebno njegov članak 83.,
      budući da:

                  (1)

                  U skladu s člankom 486. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”), dijelovi Sporazuma, uključujući poglavlje 5. (Carinski režim i olakšavanje trgovine) glave IV. (Trgovina i pitanja povezana s trgovinom), primjenjuju se privremeno od 1. siječnja 2016.

                  (2)

                  Člankom 83. Sporazuma predviđeno je da Carinski pododbor treba pratiti provedbu i primjenu poglavlja 5. glave IV. Sporazuma.

                  (3)

                  Člankom 83. točkom (e) Sporazuma predviđeno je da Carinski pododbor treba donijeti svoj poslovnik,

            DONIJELO JE OVU ODLUKU:
      Članak 1.
      Donosi se poslovnik Carinskog pododbora kako je utvrđen u Prilogu ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Carinski pododbor EU – Ukrajina

               Predsdjednik

         (1)  SL L 161, 29.5.2014., str. 3.

         PRILOG
         POSLOVNIK CARINSKOG PODODBORA EU – UKRAJINA
         Članak 1.
         Opće odredbe
         1.   Carinski pododbor, osnovan na temelju članka 83. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1) („Sporazum”), obavlja svoje dužnosti kako je predviđeno u tom članku.
         2.   Carinski pododbor sastavljen je od predstavnika Europske komisije i Ukrajine odgovornih za carinska pitanja i pitanja povezana s carinom.
         3.   Predstavnik Europske komisije ili Ukrajine odgovoran za carinska pitanja i pitanja povezana s carinom djeluje kao predsjednik u skladu s člankom 2.
         4.   Za potrebe ovog Poslovnika primjenjuje se definicija pojma „stranke” utvrđena u članku 482. Sporazuma.
         Članak 2.
         Predsjedanje
         Predsjedanje Carinskim pododborom izmjenjuje se između stranaka svakih 12 mjeseci. Prvo razdoblje od 12 mjeseci započinje na datum prvog sastanka Vijeća za pridruživanje, a završava 31. prosinca iste godine.
         Članak 3.
         Sastanci
         1.   Osim ako se stranke dogovore drukčije, Carinski pododbor sastaje se jednom godišnje ili na zahtjev bilo koje stranke.
         2.   Sve sastanke Carinskog pododbora saziva predsjednik u vrijeme i na mjestu o kojima su se složile obje stranke. Obavijest o sazivanju sastanka predsjednik izdaje najkasnije 28 kalendarskih dana prije početka sastanka osim ako se stranke dogovore drukčije.
         3.   Sastanci Carinskog pododbora mogu se održavati putem svih dogovorenih tehnoloških sredstava, poput videokonferencije ili audiokonferencije.
         4.   Izvan sjednice, Carinski pododbor može pitanja rješavati pisanim putem.
         Članak 4.
         Izaslanstva
         Prije svakog sastanka stranke se putem Tajništva Carinskog pododbora predviđenog u u članku 5. međusobno obavješćuju o predviđenom sastavu svojeg izaslanstva.
         Članak 5.
         Tajništvo
         Dužnosnik Europske komisije i dužnosnik Ukrajine koji su odgovorni za carinska pitanja i pitanja povezana s carinom djeluju zajednički kao tajnici Carinskog pododbora i zajednički obavljaju tajničke zadaće u duhu obostranog povjerenja i suradnje.
         Članak 6.
         Prepiska
         1.   Prepiska naslovljena na Carinski pododbor šalje se tajniku jedne od stranaka, koji zatim obavješćuje drugog tajnika.
         2.   Tajništvo osigurava da se prepiska naslovljena na Carinski pododbor prosljeđuje predsjedniku i da se, prema potrebi, prosljeđuje u skladu s člankom 7..
         3.   Prepisku predsjednika Carinskog pododbora strankama u njegovo ime šalje Tajništvo Carinskog pododbora. Takva se prepiska prosljeđuje se, prema potrebi, u skladu s člankom 7.
         Članak 7.
         Dokumenti
         1.   Dokumenti se prosljeđuju putem Tajništva Carinskog pododbora.
         2.   Svaka stranka šalje svoje dokumente svojem tajniku. Taj tajnik prosljeđuje te dokumente tajniku druge stranke.
         3.   Tajnik Unije dokumente prosljeđuje nadležnim predstavnicima Unije te u takvu prepisku sustavno uključuje tajnika Ukrajine. Tajnik Unije šalje primjerak završnih dokumenata tajnicima Odbora za pridruživanje u sastavu zaduženom za trgovinu.
         4.   Tajnik Ukrajine dokumente prosljeđuje nadležnim predstavnicima Ukrajine te u takvu prepisku sustavno uključuje tajnika Unije. Tajnik Ukrajine šalje primjerak završnih dokumenata tajnicima Odbora za pridruživanje u sastavu zaduženom za trgovinu.
         Članak 8.
         Povjerljivost
         Osim ako stranke odluče drukčije, sastanci Carinskog pododbora nisu javni.
         Ako jedna stranka Carinskom pododboru dostavi informacije označene kao povjerljive, druga stranka s njima postupa kao s takvima.
         Članak 9.
         Dnevni red sastanaka
         1.   Tajništvo Carinskog pododbora na temelju prijedlogâ stranaka sastavlja privremeni dnevni red za svaki sastanak. Privremeni dnevni red sadržava točke u vezi s kojima je Tajništvo od jedne od stranaka najkasnije 21 kalendarski dan prije datuma sastanka zaprimilo zahtjev za uključivanje u dnevni red, popraćen odgovarajućim dokumentima.
         2.   Privremeni dnevni red, zajedno s odgovarajućim dokumentima, prosljeđuje se u skladu s člankom 7. najkasnije 15 kalendarskih dana prije početka sastanka.
         3.   Carinski pododbor donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
         4.   Predsjednik može, na ad-hoc osnovi i u dogovoru s drugom strankom, pozvati predstavnike drugih tijela stranaka ili neovisne stručnjake da sudjeluju na sastancima Carinskog pododbora kao promatrači kako bi dali informacije o određenim pitanjima. Stranke osiguravaju da ti promatrači poštuju zahtjeve u pogledu povjerljivosti.
         5.   Predsjednik u dogovoru sa strankama može skratiti rokove utvrđene u stavcima 1. i 2. kako bi se u obzir uzele posebne okolnosti.
         Članak 10.
         Zapisnik i operativni zaključci
         1.   Tajnik stranke koja njime predsjedava sastavlja nacrt zapisnika svakog sastanka, uključujući operativne zaključke.
         2.   Nacrt zapisnika, uključujući operativne zaključke, podnosi se na odobrenje Carinskom pododboru. Odobrava se u roku od 28 kalendarskih dana od svakog sastanka Carinskog pododbora. Primjerak odobrenog zapisnika šalje se svim primateljima iz članka 7.
         Članak 11.
         Odluke i preporuke
         1.   Carinski pododbor donosi praktične aranžmane, mjere, odluke i preporuke kako je predviđeno člankom 83. Sporazuma. Stranke ih donose konsenzusom nakon dovršetka odgovarajućih unutarnjih postupaka za njihovo donošenje. Te su odluke obvezujuće za stranke i one poduzimaju odgovarajuće mjere za njihovu provedbu.
         2.   Svaku odluku ili preporuku potpisuje predstavnik svake stranke. Ne dovodeći u pitanje stavak 3., predstavnici potpisuju te dokumente tijekom sastanka na kojem je donesena odgovarajuća odluka ili preporuka.
         3.   Ako se stranke tako dogovore, Carinski pododbor može donositi odluke ili preporuke pisanim postupkom nakon dovršetka odgovarajućih unutarnjih postupaka. Pisani postupak sastoji se od razmjene nota između dvaju tajnika, koji djeluju u dogovoru sa strankama. U tu se svrhu tekst prijedloga prosljeđuje se u skladu s člankom 7. s rokom od najmanje 21 kalendarskog dana za iznošenje mogućih rezervi ili izmjena. U dogovoru sa strankama predsjednik može skratiti rokove navedene u ovom stavku kako bi se u obzir uzele posebne okolnosti. Nakon što se postigne dogovor o tekstu, odluku ili preporuku potpisuje predstavnik svake stranke.
         4.   Akti Carinskog pododbora naslovljuju se „Odluka” odnosno „Preporuka”. Svaka odluka stupa na snagu na dan donošenja osim ako je odlukom predviđeno drukčije.
         5.   Vjerodostojnost odluka i preporuka Carinskog pododbora potvrđuje dvoje tajnika.
         6.   Odluke i preporuke prosljeđuju se objema strankama.
         7.   Tajništvo Odbora za pridruživanje u sastavu zaduženom za trgovinu obavješćuje se o svim odlukama, mišljenjima, preporukama, izvješćima i ostalim dogovorenim mjerama Carinskog pododbora.
         8.   Svaka stranka može odlučiti hoće li odluke i preporuke Carinskog pododbora objaviti u svojem službenom listu.
         Članak 12.
         Izvješća
         Carinski pododbor podnosi izvješće Odboru za pridruživanje u sastavu zaduženom za trgovinu na svakom redovitom godišnjem sastanku Odbora za pridruživanje u sastavu zaduženom za trgovinu.
         Članak 13.
         Jezici
         1.   Radni jezici Carinskog pododbora jesu engleski i ukrajinski.
         2.   Osim ako je odlučeno drukčije, Carinski pododbor svoje rasprave temelji na dokumentaciji pripremljenoj na tim jezicima.
         Članak 14.
         Troškovi
         1.   Svaka stranka snosi sve troškove nastale svojim sudjelovanjem na sastancima Carinskog pododbora, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.
         2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.
         3.   Izdatke povezane s usmenim prevođenjem na sastancima te pismenim prevođenjem dokumenata na engleski i ukrajinski ili s engleskog i ukrajinskog, radi usklađenosti s člankom 13. stavkom 1., snosi stranka koja je domaćin sastanka.
         Izdatke povezane s pismenim i usmenim prevođenjem na druge jezike ili s njih izravno snosi stranka koja to zatraži.
         Članak 15.
         Izmjena
         Ovaj se Poslovnik može izmijeniti odlukom Carinskog pododbora u skladu s člankom 83. točkom (e) Sporazuma.

            (1)  SL L 161, 29.5.2014., str. 3.

      NACRT
      ODLUKA br. … PODODBORA ZA OZNAKE ZEMLJOPISNOG PODRIJETLA EU – UKRAJINA
      od …
      o donošenju svojeg poslovnika
      PODODBOR ZA ZA OZNAKE ZEMLJOPISNOG PODRIJETLA EU – UKRAJINA,
      uzimajući u obzir Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1), a posebno njegov članak 211.,
      budući da:

                  (1)

                  U skladu s člankom 486. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”), dijelovi Sporazuma, uključujući pododjeljak 3. (Oznake zemljopisnog podrijetla) odjeljka 2. poglavlja 9. (Intelektualno vlasništvo) glave IV. (Trgovina i pitanja povezana s trgovinom), primjenjuju se privremeno od 1. siječnja 2016.

                  (2)

                  Člankom 211. Sporazuma predviđeno je da Pododbor za oznake zemljopisnog podrijetla prati razvoj Sporazuma u području oznaka zemljopisnog podrijetla i služi kao forum za suradnju i dijalog o oznakama zemljopisnog podrijetla.

                  (3)

                  Člankom 211. stavkom 2. Sporazuma predviđeno je da Pododbor za oznake zemljopisnog podrijetla treba donijeti svoj poslovnik,

            DONIJELO JE OVU ODLUKU:
      Članak 1.
      Donosi se poslovnik Pododbora za oznake zemljopisnog podrijetla kako je utvrđen u Prilogu ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u

               Za Pododbor za oznake zemljopisnog podrijetla EU – Ukrajina

               Predsjednik

         (1)  SL L 161, 29.5.2014., str. 3.

         PRILOG
         POSLOVNIK PODODBORA ZA OZNAKE ZEMLJOPISNOG PODRIJETLA EU – UKRAJINA
         Članak 1.
         Opće odredbe
         1.   Pododbor za oznake zemljopisnog podrijetla, osnovan na temelju članka 211. Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”) (1), pomaže Odboru za pridruživanje u sastavu zaduženom za trgovinu iz članka 465. stavka 4. Sporazuma, pri obavljanju njegovih funcija.
         2.   Pododbor za oznake zemljopisnog podrijetla obavlja funkcije navedene u članku 211. Sporazuma.
         3.   Pododbor za oznake zemljopisnog podrijetla sastavljen je od dužnosnika Europske komisije i Ukrajine odgovornih za pitanja povezana s oznakama zemljopisnog podrijetla.
         4.   Svaka od stranaka imenuje voditelja izaslanstva koji je osoba za kontakt za sva pitanja povezana s Pododborom.
         5.   Voditelj izaslanstva djeluje kao predsjednik u skladu s člankom 2.
         6.   Svaki voditelj izaslanstva može delegirati sve svoje funkcije ili neke od svojih funkcija imenovanom zamjeniku te se u tom slučaju sva upućivanja na voditelja izaslanstva u daljnjem tekstu jednako primjenjuju na imenovanog zamjenika.
         7.   Za potrebe ovog Poslovnika primjenjuje se definicija pojma „stranke” utvrđena u članku 482. Sporazuma.
         Članak 2.
         Predsjedanje
         Predsjedanje Pododborom za oznake zemljopisnog podrijetla izmjenjuje se između stranaka svakih 12 mjeseci. Prvo razdoblje od 12 mjeseci započinje na datum prvog sastanka Vijeća za pridruživanje, a završava 31. prosinca iste godine.
         Članak 3.
         Sastanci
         1.   Osim ako stranke dogovore drukčije, Pododbor za oznake zemljopisnog podrijetla sastaje se naizmjenično u Uniji i u Ukrajini na zahtjev bilo koje stranke, najkasnije u roku od 90 dana od podnošenja zahtjeva.
         2.   Sve sastanke Pododbora za oznake zemljopisnog podrijetla saziva predsjednik u vrijeme i na mjestu o kojima su se složile obje stranke. Obavijest o sazivanju sastanka predsjednik izdaje najkasnije 28 kalendarskih dana prije početka sastanka, osim ako se stranke dogovore drukčije.
         3.   Kad god je to moguće, redoviti sastanci Pododbora za oznake zemljopisnog podrijetla sazivaju se pravodobno prije redovitog sastanka Odbora za pridruživanje u sastavu zaduženom za trgovinu.
         4.   Iznimno, sastanci Pododbora za oznake zemljopisnog podrijetla mogu se održati putem bilo kojeg tehnološkog sredstva o kojem se stranke dogovore, uključujući videokonferenciju.
         Članak 4.
         Izaslanstva
         Prije svakog sastanka stranke se putem Tajništva Pododbora za oznake zemljopisnog podrijetla predviđenog u članku 5. međuosbno obavješćuju o predviđenom sastavu svojeg izaslanstva.
         Članak 5.
         Tajništvo
         Predstavnika Europske komisije i predstavnika Ukrajine imenuje odgovarajući voditelj izaslanstva kako bi djelovali zajednički kao tajnici Pododbora za oznake zemljopisnog podrijetlai zajednički obavljaju tajničke zadaće u duhu obostranog povjerenja i suradnje.
         Članak 6.
         Prepiska
         1.   Prepiska naslovljena na Pododbor za oznake zemljopisnog podrijetla šalje se tajniku jedne od stranaka, koji zatim obavješćuje drugog tajnika.
         2.   Tajništvo osigurava da se prepiska naslovljena na Pododbor za oznake zemljopisnog podrijetla prosljeđuje predsjedniku i da se, prema potrebi, prosljeđuje u skladu s člankom 7.
         3.   Prepisku predsjednika strankama u njegovo ime šalje Tajništvo Pododbora za oznake zemljopisnog podrijetla. Takva se prepiska prosljeđuje, prema potrebi, u skladu s člankom 7.
         Članak 7.
         Dokumenti
         1.   Dokumenti se prosljeđuju putem Tajništva Pododbora za oznake zemljopisnog podrijetla.
         2.   Svaka stranka šalje svoje dokumente svojem tajniku. Taj tajnik prosljeđuje te dokumente tajniku druge stranke.
         3.   Tajnik Unije dokumente prosljeđuje odgovarajućim predstavnicima Unije te u takvu prepisku sustavno uključuje tajnika Ukrajine i tajnike Odbora za pridruživanje u sastavu zaduženom za trgovinu.
         4.   Tajnik Ukrajine dokumente prosljeđuje odgovarajućim predstavnicima Ukrajine te u takvu prepisku sustavno uključuje tajnika Unije i tajnike Odbora za pridruživanje u sastavu zaduženom za trgovinu.
         Članak 8.
         Povjerljivost
         Osim ako stranke odluče drukčije, sastanci Pododbora za oznake zemljopisnog podrijetla nisu javni.
         Ako jedna stranka Pododboru za oznake zemljopisnog podrijetla dostavi informacije označene kao povjerljive, druga stranka s njima postupa kao s takvima.
         Članak 9.
         Dnevni red sastanaka
         1.   Tajništvo Pododbora za oznake zemljopisnog podrijetla na temelju prijedlogâ stranaka sastavlja privremeni dnevni red za svaki sastanak te nacrt operativnih zaključaka kako je predviđeno u članku 10. Privremeni dnevni red sadržava točke u vezi s kojima je Tajništvo Pododbora za oznake zemljopisnog podrijetla od jedne od stranaka najkasnije 21 kalendarski dan prije datuma sastanka zaprimilo zahtjev za uključivanje u dnevni red, popraćen odgovarajućom dokumentacijom.
         2.   Privremeni dnevni red, zajedno s odgovarajućim dokumentima, prosljeđuje se u skladu s člankom 7., najkasnije 15 kalendarskih dana prije početka sastanka.
         3.   Predsjednik i drugi voditelj izaslanstva donose dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
         4.   Predsjednik može, na ad-hoc osnovi i u dogovoru s drugom strankom, pozvati predstavnike drugih tijela stranaka ili neovisne stručnjake da sudjeluju na sastancima kako bi dali informacije o određenim pitanjima. Stranke osiguravaju da ti promatrači poštuju zahtjeve o povjerljivosti.
         5.   Predsjednik u dogovoru sa strankama može skratiti rokove utvrđene u stavcima 1. i 2. kako bi se u obzir uzele posebne okolnosti.
         Članak 10.
         Zapisnik i operativni zaključci
         1.   Nacrt zapisnika sa svakog sastanka zajedno sastavlja dvoje tajnika.
         2.   U pravilu se u zapisniku u vezi sa svakom točkom dnevnog reda navode:

                     (a)

                     sudionici sastanka, dužnosnici u njihovoj pratnji i svi promatrači koji su prisustvovali sastanku;

                     (b)

                     dokumenti dostavljeni Pododboru za oznake zemljopisnog podrijetla;

                     (c)

                     izjave čije je uključivanje u zapisnik zatražio Pododbor za oznake zemljopisnog podrijetla; i

                     (d)

                     prema potrebi, operativni zaključci sa sastanka iz stavka 4.

               3.   Nacrt zapisnika podnosi se na odobrenje Pododboru za oznake zemljopisnog podrijetla. Odobrava se u roku od 28 kalendarskih dana nakon svakog sastanka Pododbora za oznake zemljopisnog podrijetla. Primjerak odobrenog zapisnika šalje se svim primateljima iz članka 7.
         4.   Nacrt operativnih zaključaka sa svakog sastanka sastavlja tajnik Pododbora za oznake zemljopisnog podrijetla stranke koja njime predsjedava te se on prosljeđuje strankama zajedno s dnevnim redom, u pravilu najkasnije 15 kalendarskih dana prije početka sastanka. Taj se nacrt operativnih zaključaka ažurira tijekom sastanka te Pododbor za oznake zemljopisnog podrijetla na kraju sastanka, osim ako se stranke dogovore drukčije, donosi operativne zaključke u koje su uključene popratne mjere koje su stranke dogovorile. Nakon usuglašavanja operativni zaključi prilažu se zapisniku, a njihova se provedba preispituje na sljedećim sastancima Pododbora za oznake zemljopisnog podrijetla. U tu svrhu Pododbor za oznake zemljopisnog podrijetla donosi predložak kojim se omogućuje praćenje svake mjere u odnosu na poseban rok.
         Članak 11.
         Odluke
         1.   Pododbor za oznake zemljopisnog podrijetla ovlašten je donositi odluke u slučajevima predviđenima u članku 211. stavku 3. Sporazuma. Stranke te odluke donose konsenzusom nakon dovršetka odgovarajućih unutarnjih postupaka za njihovo donošenje. Odluke su za stranke obvezujuće i one poduzimaju odgovarajuće mjere za njihovu provedbu.
         2.   Svaku odluku potpisuje predstavnik svake stranke. Ne dovodeći u pitanje stavak 3., predstavnici potpisuju te dokumente tijekom sastanka na kojem je donesena odgovarajuća odluka.
         3.   Ako se stranke tako dogovore, Pododbor za oznake zemljopisnog podrijetla može donositi odluke pisanim postupkom nakon dovršetka odgovarajućih unutarnjih postupaka. Pisani postupak sastoji se od razmjene nota između dvaju tajnika, koji djeluju u dogovoru sa strankama. U tu svrhu tekst prijedloga prosljeđuje se u skladu s člankom 7. s rokom od najmanje 21 kalendarskog dana za iznošenje mogućih rezervi ili izmjena. U dogovoru sa strankama predsjednik može skratiti rokove navedene u ovom stavku kako bi se u obzir uzele posebne okolnosti. Nakon što se postigne dogovor o tekstu, odluku potpisuje predstavnik svake stranke.
         4.   Akti Pododbora za oznake zemljopisnog podrijetla naslovljuju se „Odluka”. Svaka odluka stupa na snagu na dan donošenja osim ako je odlukom predviđeno drukčije.
         5.   Vjerodostojnost odluka Pododbora za oznake zemljopisnog podrijetla potvrđuje dvoje tajnika.
         6.   Odluke se prosljeđuju objema strankama.
         7.   Tajništvo Odbora za pridruživanje u sastavu zaduženom za trgovinu obavješćuje se o svim odlukama, izvješćima i ostalim dogovorenim djelovanjima Pododbora za oznake zemljopisnog podrijetla.
         8.   Svaka stranka može odlučiti hoće li odluke Pododbora za oznake zemljopisnog podrijetla objaviti u svojem službenom listu.
         Članak 12.
         Izvješća
         1.   Pododbor za oznake zemljopisnog podrijetla podnosi izvješće o svojim aktivnostima Odboru za pridruživanje u sastavu zaduženom za trgovinu na svakom redovitom sastanku navedenog Odbora.
         2.   Izvješća se donose konsenzusom između stranaka te se naslovljuju „Izvješće”. Izvješća se prosljeđuju objema strankama.
         3.   Postupak donošenja odluka utvrđen u članku 11. stavcima 2. i 3. primjenjuje se mutatis mutandis na izvješća.
         Članak 13.
         Jezici
         1.   Radni jezici Pododbora za oznake zemljopisnog podrijetla jesu engleski i ukrajinski.
         2.   Osim ako je odlučeno drukčije, Pododbor za oznake zemljopisnog podrijetla svoje rasprave temelji na dokumentaciji pripremljenoj na tim jezicima.
         Članak 14.
         Troškovi
         1.   Svaka stranka snosi sve troškove nastale svojim sudjelovanjem na sastancima Pododbora za oznake zemljopisnog podrijetla, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.
         2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.
         3.   Izdatke povezane s usmenim prevođenjem na sastancima te pismenim prevođenjem dokumenata na engleski i ukrajinski ili s engleskog i ukrajinskog, radi usklađenosti s člankom 13. stavkom 1., snosi stranka koja je domaćin sastanka.
         Izdatke povezane s usmenim i pismenim prevođenjem na druge jezike ili s njih izravno snosi stranka koja to zatraži.
         Članak 15.
         Izmjena
         Ovaj se Poslovnik može izmijeniti odlukom Pododbora za oznake zemljopisnog podrijetla u skladu s člankom 211. stavkom 2. Sporazuma.

            (1)  SL L 161, 29.5.2014., str. 3.


2013/572/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za okoliš za financijsku godinu 2011.


title: Odluka Vijeća (EU) 2016/768 od 21. travnja 2016. o prihvatu izmjena i dopuna Protokola o teškim metalima iz 1998. uz Konvenciju o dalekosežnom prekograničnom onečišćenju zraka iz 1979.

text:
               18.5.2016

               HR

               Službeni list Europske unije

               L 127/8

         ODLUKA VIJEĆA (EU) 2016/768
   od 21. travnja 2016.
   o prihvatu izmjena i dopuna Protokola o teškim metalima iz 1998. uz Konvenciju o dalekosežnom prekograničnom onečišćenju zraka iz 1979.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Unija je stranka Konvencije Gospodarske komisije Ujedinjenih naroda za Europu (UNECE) o dalekosežnom prekograničnom onečišćenju zraka iz 1979. („Konvencija”) slijedom odobrenja Konvencije 1981. (1).

               (2)

               Unija je strana Protokola o teškim metalima iz 1998. uz Konvenciju o dalekosežnom prekograničnom onečišćenju zraka iz 1979. („Protokol”) slijedom odobrenja Protokola 4. travnja 2001. (2).

               (3)

               Strane Protokola otvorile su 2009. pregovore, čiji je opseg proširen 2010., s ciljem daljnjeg poboljšanja zaštite ljudskog zdravlja i okoliša, među ostalim i ažuriranjem graničnih vrijednosti emisije kojima se emisije onečišćivača zraka rješavaju na izvoru.

               (4)

               2012. strane nazočne na 31. sjednici izvršnog tijela Konvencije donijele su konsenzusom odluke 2012/5 i 2012/6 o izmjeni i dopuni Protokola.

               (5)

               Izmjene i dopune navedene u Odluci 2012/6 stupile su na snagu i proizvode učinke na temelju ubrzanog postupka predviđenog u članku 13. stavku 4. Protokola.

               (6)

               Izmjene i dopune navedene u Odluci 2012/5 podliježu prihvatu strana Protokola u skladu s člankom 13. stavkom 3. Protokola.

               (7)

               Unija je već donijela instrumente o pitanjima obuhvaćenima izmjenama i dopunama Protokola, uključujući Direktivu 2010/75/EU Europskog parlamenta i Vijeća (3).

               (8)

               Izmjene i dopune Protokola navedene u Odluci 2012/5 trebalo bi stoga prihvatiti u ime Unije,

         DONIJELO JE OVU ODLUKU:
   Članak 1.
   Izmjene i dopune Protokola o teškim metalima iz 1998. uz Konvenciju o dalekosežnom prekograničnom onečišćenju zraka iz 1979. („Protokol”) prihvaćaju se u ime Unije.
   Tekst izmjena i dopuna Protokola, kako je naveden u Prilogu Odluci 2012/5 izvršnog tijela Konvencije, priložen je ovoj Odluci.
   Članak 2.
   Predsjednik Vijeća određuje jednu ili više osoba ovlaštenih da u ime Unije, u pogledu pitanja koja su u nadležnosti Unije, polože ispravu o prihvatu predviđenu u članku 13. stavku 3. Protokola (4).
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 21. travnja 2016.

            Za Vijeće

            Predsjednik

         G.A. VAN DER STEUR

      (1)  SL L 171, 27.6.1981., str. 11.

      (2)  SL L 134, 17.5.2001., str. 40.

      (3)  Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (SL L 334, 17.12.2010., str. 17.).

      (4)  Glavno tajništvo Vijeća objavit će datum stupanja na snagu izmjena i dopuna Protokola u Službenom listu Europske unije.

         IZMJENE I DOPUNE PROTOKOLA

         o teškim metalima iz 1998. kako su navedene u Prilogu Odluci 2012/5 izvršnog tijela Konvencije

      (a)   Članak 1.

                  1.

                  U stavku 10. riječi „i. ovog Protokola; ili ii. izmjene i dopune Priloga I. ili II., kada stacionarni izvor podliježe odredbama ovoga Protokola samo na temelju te izmjene i dopune.” zamjenjuju se riječima „za strane ovog Protokola. Strana može odlučiti da svaki stacionarni izvor koji je u trenutku stupanja na snagu Protokola za tu stranu već odobrilo odgovarajuće nadležno nacionalno tijelo ne tretira kao novi stacionarni izvor, pod uvjetom da je izgradnja ili značajna izmjena započela unutar pet godina od tog datuma.”.

                  2.

                  Iza stavka 11. dodaje se novi stavak 12.:
                  „12.   Pojmovi ‚ovaj Protokol’, ‚Protokol’ i ‚postojeći Protokol’ znače Protokol o teškim metalima iz 1998., u onom obliku kako je on povremeno mijenjan.”.

            (b)   Članak 3.

                  3.

                  U stavku 2. riječ „Svaka” zamjenjuje se riječima „Podložno stavcima 2.a i 2.b, svaka”.

                  4.

                  U stavku 2. točki (a) riječi „za koje su najbolje raspoložive tehnike navedene u Prilogu III.” zamjenjuju se riječima „za koje su smjernicama koje su strane donijele na sjednici izvršnog tijela utvrđene najbolje raspoložive tehnike”.

                  5.

                  U stavku 2. točki (c) riječi „za koje su najbolje raspoložive tehnike navedene u Prilogu III.” zamjenjuju se riječima „za koju su smjernicama koje su strane donijele na sjednici izvršnoga tijela utvrđene najbolje raspoložive tehnike.”.

                  6.

                  Iza stavka 2. umeću se novi stavci 2.a i 2.b:
                  „2.a   Strana koja je bila strana ovog Protokola prije stupanja na snagu izmjene kojom se uvode nove kategorije izvora može primijeniti granične vrijednosti primjenjive na ‚postojeći stacionarni izvor’ na svaki izvor u toj novoj kategoriji čija je izgradnja ili značajna izmjena započela prije isteka dvije godine od datuma stupanja na snagu te izmjene za tu stranu, osim ako i sve dok taj izvor kasnije bude podvrgnut značajnoj izmjeni.
                  2.b   Strana koja je bila strana ovog Protokola prije stupanja na snagu izmjene kojom se uvode nove granične vrijednosti primjenjive za ‚novi stacionarni izvor’ može nastaviti primjenjivati prethodno primjenjive granične vrijednosti za svaki izvor čija je izgradnja ili značajna izmjena započela prije isteka dvije godine od datuma stupanja na snagu te izmjene za tu stranu, osim ako i sve dok taj izvor kasnije bude podvrgnut značajnoj izmjeni.”.

                  7.

                  U stavku 5.:

                              (a)

                              riječi „za one strane unutar geografskog područja primjene EMEP-a najmanje primjenom metodologija koje je odredilo upravljačko tijelo EMEP-a, a za one strane izvan geografskog područja primjene EMEP-a, primjenjujući kao smjernicu metodologiju razvijenu kroz radni plan izvršnog tijela” brišu se i zamjenjuju točkom „.”.

                              (b)

                              iza prve rečenice dodaje se sljedeći tekst:
                              „Strane koje se nalaze unutar geografskog područja primjene EMEP-a koriste metodologije utvrđene u smjernicama koje je pripremilo upravljačko tijelo EMEP-a i koje su strane donijele na sjednici izvršnog tijela. Strane koje se nalaze na područjima izvan geografskog područja primjene EMEP-a kao smjernice koriste metodologije razvijene putem plana rada izvršnog tijela.”.

                  8.

                  Na kraju članka 3. dodaje se novi stavak 8.:
                  „8.   Svaka bi strana trebala aktivno sudjelovati u programima o učincima onečišćenja zraka na ljudsko zdravlje i okoliš te programima o atmosferskom praćenju i oblikovanju koji se provode u okviru Konvencije.”.

            (c)   Članak 3.a

                  9.

                  Dodaje se novi članak 3.a:
                  „Članak 3.a
                  Fleksibilni prijelazni aranžmani
                  1.   Neovisno o članku 3. stavku 2. točkama (c) i (d), strana Konvencije koja postane strana ovog Protokola u razdoblju od 1. siječnja 2014. do 31. prosinca 2019. može primijeniti fleksibilne prijelazne aranžmane za provedbu najboljih raspoloživih tehnika i graničnih vrijednosti na postojeće stacionarne izvore u određenim kategorijama stacionarnih izvora pod uvjetima utvrđenima u ovom članku.
                  2.   Svaka strana koja odluči primijeniti fleksibilne prijelazne aranžmane na temelju ovog članka u svojoj ispravi o ratifikaciji, prihvatu ili odobrenju ovog Protokola ili ispravi o pristupu ovom Protokolu navodi sljedeće:

                              (a)

                              određene kategorije stacionarnih izvora navedene u Prilogu II. na koje je strana odlučila primijeniti fleksibilne prijelazne aranžmane, ali se smiju navesti najviše četiri takve kategorije;

                              (b)

                              stacionarne izvore čija je izgradnja ili značajna izmjena započela prije 1990. ili druge godine u razdoblju od 1985. do uključivo 1995., koje je strana navela prilikom ratifikacije, prihvata, odobrenja ili pristupa, na koje se smiju primijeniti fleksibilni prijelazni aranžmani kako je utvrđeno u stavku 5.; i

                              (c)

                              plan provedbe sukladan stavcima 3. i 4. koji sadrži raspored za potpunu provedbu dotičnih odredaba.

                        3.   Strana primjenjuje najbolje raspoložive tehnike barem na postojeće stacionarne izvore u kategorijama 1., 2., 5. i 7. iz Priloga II. najkasnije osam godina nakon stupanja na snagu ovog Protokola za stranu ili do 31. prosinca 2022., ovisno o tome što je ranije, osim kako je predviđeno u stavku 5.
                  4.   Strana ni u kojem slučaju ne može odgoditi primjenu najboljih raspoloživih tehnika ili graničnih vrijednosti za bilo koje postojeće izvore nakon 31. prosinca 2030.
                  5.   U pogledu svakog od izvora navedenih u skladu sa stavkom 2. točkom (b), strana može odlučiti, najkasnije osam godina nakon stupanja na snagu ovog Protokola za stranu ili do 31. prosinca 2022., ovisno o tome što je ranije, da će taj (ti) izvor(i) biti zatvoren(i). Popis tih izvora navodi se kao dio sljedećeg izvješća strane u skladu sa stavkom 6. Zahtjevi za primjenu najboljih raspoloživih tehnika i graničnih vrijednosti neće se primjenjivati na te izvore, pod uvjetom da oni budu zatvoreni najkasnije do 31. prosinca 2030. Za sve takve izvore koji ne budu zatvoreni do tog datuma strana mora nakon toga primijeniti najbolje raspoložive tehnike i granične vrijednosti primjenjive na nove izvore u primjenjivoj kategoriji izvora.
                  6.   Strana koja odluči primijeniti fleksibilne prijelazne aranžmane na temelju ovog članka dostavlja izvršnom tajniku Komisije trogodišnja izvješća o svojem napretku u provedbi najboljih raspoloživih tehnika i graničnih vrijednosti na stacionarne izvore u kategorijama stacionarnih izvora utvrđenima na temelju ovog članka. Izvršni tajnik Komisije stavlja navedena trogodišnja izvješća na raspolaganje izvršnom tijelu.”.

            (d)   Članak 7.

                  10.

                  U stavku 1. točki (a):

                              (a)

                              točka sa zarezom na kraju stavka „;” zamjenjuje se točkom i riječima „. Osim toga, ako:”;
                              i

                              (b)

                              umeću se novi podstavci i. i ii.:

                                          „i.

                                          strana primjenjuje različite strategije smanjenja emisija u skladu s člankom 3. stavkom 2. točkama (b), (c) ili (d), ona dokumentira primijenjene strategije i svoje pridržavanje zahtjeva iz tih stavaka;

                                          ii.

                                          strana procijeni da primjena određenih graničnih vrijednosti, kako je navedeno u skladu s člankom 3. stavkom 2. točkom (d), nije tehnički izvediva ili ekonomski isplativa, ona izvješćuje o tome i navodi obrazloženje;”.

                  11.

                  Stavak 1. točka (b) zamjenjuje se sljedećim:

                              „(b)

                              svaka strana koja se nalazi unutar geografskog područja primjene EMEP-a putem izvršnog tajnika Komisije dostavlja EMEP-u informacije o razinama emisija teških metala navedenih u Prilogu I., koristeći se pritom metodologijama utvrđenima u smjernicama koje je pripremilo upravljačko tijelo EMEP-a i koje su strane donijele na sjednici izvršnog tijela. Strane koje se nalaze na područjima izvan geografskog područja primjene EMEP-a dostavljaju dostupne informacije o razinama emisija teških metala navedenih u Prilogu I. Svaka strana dostavlja i informacije o razinama emisija tvari navedenih u Prilogu I. za referentnu godinu utvrđenu u tom prilogu;”.

                  12.

                  Iza stavka 1. točke (b) dodaju se nove točke:

                              „(c)

                              svaka strana koja se nalazi unutar geografskog područja primjene EMEP-a trebala bi putem izvršnog tajnika Komisije dostavljati izvršnom tijelu dostupne informacije o svojim programima o učincima onečišćenja zraka na ljudsko zdravlje i okoliš te programima atmosferskog praćenja i oblikovanja koji se provode o okviru Konvencije, koristeći se pritom smjernicama koje je donijelo izvršno tijelo;

                              (d)

                              strane koje se nalaze izvan geografskog područja primjene EMEP-a trebale bi na raspolaganje stavljati informacije slične onima koje su navedene u podstavku (c), ako to izvršno tijelo od njih zatraži.”.

                  13.

                  U stavku 3.:

                              (a)

                              riječi „Pravodobno prije svake godišnje sjednice” zamjenjuju se s: „Na zahtjev izvršnog tijela i u skladu s rokovima koje ono odredi”;

                              (b)

                              iza riječi „EMEP” umeću se riječi „i druga pomoćna tijela”;

                              (c)

                              riječ „dostavlja” zamljenjuje se riječima „dostavljaju relevantne”.

            (e)   Članak 8.

                  14.

                  Riječi „EMEP, koristeći odgovarajuće modele i mjerenja te pravodobno prije svake godišnje sjednice izvršnog tijela, dostavlja” zamjenjuju se riječima „Na zahtjev izvršnog tijela i u skladu s rokovima koje ono odredi, EMEP i njegova tehnička tijela i centri, koristeći se odgovarajućim modelima i mjerenjima, dostavljaju”.

            (f)   Članak 10.

                  15.

                  U stavku 4.:

                              (a)

                              riječi „izrađuju radni plan” zamjenjuju se riječima „razmatraju izradu plana rada”;

                              (b)

                              riječi „smanjenja emisija u atmosferu teških metala u atmosferi navedenih u Prilogu I.” brišu se.

            (g)   Članak 13.

                  16.

                  U stavku 3.:

                              (a)

                              riječi „i njegovih priloga I., II., IV., V. i VI.” zamjenjuju se riječima „,osim izmjena i dopuna priloga III. i VII.,”;

                              (b)

                              riječi „nakon što je dvije trećine tih strana” zamjenjuju se riječima „nakon što je dvije trećine onih strana koje su bile strane u trenutku njihova donošenja”.

                  17.

                  U stavku 4. riječ „devedeset” zamjenjuje se brojkom „180”.

                  18.

                  U stavku 5. riječ „devedeset” zamjenjuje se brojkom „180”.

                  19.

                  Iza stavka 5. umeću se novi stavci 5.a i 5.b:
                  „5.a   Za one strane koje su ga prihvatile, postupak utvrđen u stavku 3. zamjenjuje se postupkom utvrđenim u stavku 5.b. u odnosu na izmjene i dopune priloga II., IV., V. i VI.
                  5.b   Izmjene i dopune priloga II., IV., V. i VI. donose se konsenzusom strana nazočnih na sjednici izvršnog tijela. Po isteku godine dana od dana priopćavanja stranama izmjene i dopune, od strane izvršnog tajnika Komisije, izmjena i dopuna bilo kojeg takvog priloga počinje proizvoditi učinke za one strane koje depozitaru nisu dostavile obavijest u skladu s odredbama podstavka (a):

                              (a)

                              svaka strana koja ne može odobriti izmjenu i dopunu priloga II., IV., V. i VI. o tome pisanim putem obavješćuje depozitara u roku od godine dana od dana obavijesti o njezinu donošenju. Depozitar bez odgađanja obavješćuje sve strane o svim takvim obavijestima koje je primio. Strana može u svakom trenutku svoju prethodnu obavijest zamijeniti prihvatom te će, nakon polaganja isprave o prihvatu kod depozitara, izmjena i dopuna tog priloga početi proizvoditi učinke za tu stranu;

                              (b)

                              sve izmjene i dopune priloga II., IV., V. i VI. ne stupaju na snagu ako ukupno 16 ili više strana:

                                          i.

                                          dostavilo je obavijest u skladu s odredbama podstavka (a); ili

                                          ii.

                                          nije prihvatilo postupak utvrđen u ovom stavku i još nije kod depozitara položilo ispravu o prihvatu u skladu s odredbama stavka 3.”.

            (h)   Članak 15.

                  20.

                  Iza stavka 2. dodaje se novi stavak 3.:
                  „3.   Svaka država ili regionalna zajednica gospodarskog udruživanja koja ne želi biti obvezana postupcima utvrđenima u članku 13. stavku 5.b u pogledu izmjene i dopune priloga II., IV., V. i VI. navodi to u svojoj ispravi o ratifikaciji, prihvatu, odobrenju ili pristupu.”.

            (i)   Prilog II.

                  21.

                  U tablici, u podnaslovu II., riječi „olova i cinka” u prvom retku opisa kategorije 5 zamjenjuju se riječima „olova, cinka, silikomanganskih i feromanganskih slitina”.

            (j)   Prilog IV.

                  22.

                  Broj „1.” dodaje se ispred prvog stavka.

                  23.

                  U podstavku (a) riječi iza riječi „Protokola” umeću se riječi „za stranu”.

                  24.

                  U podstavku (b):

                              (a)

                              U prvoj rečenici riječ „osam” zamjenjuje se riječju „dvije”.

                              (b)

                              Na kraju prve rečenice iza riječi „Protokola.” umeću se riječi „za stranu ili do 31. prosinca 2020., ovisno o tome što je kasnije.”.

                              (c)

                              Zadnja rečenica briše se.

                  25.

                  Na kraju priloga umeću se novi stavci 2. i 3.:

                              „2.

                              Neovisno o stavku 1., ali podložno stavku 3., strana Konvencije koja postane strana ovog Protokola u razdoblju od 1. siječnja 2014. do 31. prosinca 2019. može nakon ratifikacije, prihvata ili odobrenja ovog Protokola ili pristupa ovom Protokolu izjaviti da će produljiti rokove za primjenu graničnih vrijednosti iz članka 3. stavka 2. točke (d) do 15 godina nakon datuma stupanja na snagu ovog Protokola za dotičnu stranu.

                              3.

                              Strana koja je donijela odluku u skladu s člankom 3.a ovog Protokola u odnosu na određenu kategoriju stacionarnih izvora ne može dati i izjavu u skladu sa stavkom 2. za istu kategoriju izvora.”.

            (k)   Prilog V.

                  26.

                  Prilog V. zamjenjuje se sljedećim tekstom:

                     „PRILOG V.

                        Granične vrijednosti kontrole emisija iz glavnih stacionarnih izvora

                                 1.

                                 Za kontrolu emisija teških metala važne su dvije vrste graničnih vrijednosti:

                                             (a)

                                             vrijednosti za određene teške metale ili skupine teških metala i

                                             (b)

                                             vrijednosti za emisije čestica općenito.

                                 2.

                                 U načelu, graničnim vrijednostima čestica ne mogu se zamijeniti specifične granične vrijednosti za kadmij, olovo i živu, jer se količina metala povezana s emisijama čestica razlikuje od postupka do postupka. Međutim, pridržavanje tih graničnih vrijednosti znatno doprinosi smanjenju emisija teških metala općenito. Nadalje, praćenje emisija čestica općenito je jeftinije od praćenja pojedinačnih vrsta, a stalno praćenje pojedinačnih teških metala općenito nije izvedivo. Stoga su granične vrijednosti čestica od velike praktične važnosti te su također u ovom prilogu u većini slučajeva određene kako bi nadopunile posebne granične vrijednosti za kadmij, olovo ili živu.

                                 3.

                                 Odjeljak A primjenjuje se na sve strane osim Sjedinjenih Američkih Država. Odjeljak B primjenjuje se na Sjedinjene Američke Države.

                           A.   Strane osim Sjedinjenih Američkih Država

                                 4.

                                 Samo u ovom odjeljku ‚prašina’ znači masa čestica bilo kojeg oblika, strukture ili gustoće raspršenih u plinovitoj fazi u uvjetima na točki uzorkovanja, koje se mogu prikupiti filtracijom u određenim uvjetima nakon reprezentativnog uzorkovanja plina koji treba analizirati te koje ostaju iznad filtra i na filtru nakon sušenja u određenim uvjetima.

                                 5.

                                 Za potrebe ovog odjeljka „granična vrijednost emisije” (ELV) ili „granična vrijednost” znači količina prašine i određenih teških metala iz ovog Protokola sadržana u otpadnim plinovima iz uređaja koja ne smije biti prekoračena. Ako se ne navodi drukčije, granična vrijednost emisija izračunava se kao masa onečišćujuće tvari po volumenu otpadnih plinova (izraženo u mg/m3), uz pretpostavljene standardne uvjete temperature i tlaka za suhi plin (volumen kod temperature od 273,15 K i tlaka 101,3 kPa). U odnosu na sadržaj kisika u otpadnom plinu primjenjuju se vrijednosti navedene za odabrane kategorije glavnih stacionarnih izvora. Razrjeđivanje radi snižavanja koncentracija onečišćujućih tvari u otpadnim plinovima nije dopušteno. Uključivanje, isključivanje i održavanje opreme je izuzeto.

                                 6.

                                 Emisije se u svim slučajevima prate mjerenjem ili s pomoću izračuna kojima se ostvaruje barem ista preciznost. Pridržavanje graničnih vrijednosti provjerava se stalnim ili povremenim mjerenjima ili bilo kojom drugom tehnički valjanom metodom, uključujući provjerene metode izračuna. Relevantni teški metali mjere se najmanje jedanput u tri godine za svaki industrijski izvor. U obzir se uzimaju smjernice o metodama mjerenja i izračuna koje su strane donijele na sjednici izvršnog tijela. Kod stalnih mjerenja pridržavanje granične vrijednosti postiže se ako potvrđeni mjesečni prosjek emisija ne premašuje graničnu vrijednost emisije. Kod povremenih mjerenja ili drugih odgovarajućih postupaka utvrđivanja ili izračuna, pridržavanje graničnih vrijednosti emisija postiže se ako srednja vrijednost odgovarajućeg broja mjerenja u reprezentativnim uvjetima ne premašuje vrijednost norme emisije. Za potrebe provjere može se u obzir uzeti nepreciznost metoda mjerenja. Moguće je i posredno praćenje tvari s pomoću sumarnih/kumulativnih parametara (npr. prašina kao sumarni parametar za teške metale). U nekim slučajevima, korištenjem određene tehnike za obradu emisija može se osigurati održavanje ili postizanje određene vrijednosti/granične vrijednosti.

                                 7.

                                 Praćenje relevantnih onečišćujućih tvari i mjerenja parametara postupka, kao i osiguranje kvalitete automatskih mjernih sustava i referentnih mjerenja za kalibriranje tih sustava provode se u skladu s normama CEN-a. Ako norme CEN-a nisu raspoložive, primjenjuju se norme ISO-a, nacionalne ili međunarodne norme kojima će se osigurati dostava podataka jednake znanstvene kvalitete.

                           Postrojenja za izgaranje (kotlovi i procesni grijači) nazivne toplinske snage veće od 50 MWth

                         (1)

                           (Prilog II., kategorija 1)

                                 8.

                                 Granične vrijednosti za emisije prašine za izgaranje krutih i tekućih goriva, osim biomase i treseta: (2)

                                    Tablica 1.

                                                Vrsta goriva

                                                Toplinska snaga (MWth)

                                                Granična vrijednost emisije za prašinu (mg/m3)
                                                 (1)

                                             kruta goriva

                                             50–100

                                             nova postrojenja:
                                             20 (ugljen, lignit i ostala kruta goriva)

                                             postojeća postrojenja:
                                             30 (ugljen, lignit i ostala kruta goriva)

                                             100–300

                                             nova postrojenja:
                                             20 (ugljen, lignit i ostala kruta goriva)

                                             postojeća postrojenja:
                                             25 (ugljen, lignit i ostala kruta goriva)

                                             > 300

                                             nova postrojenja:
                                             10 (ugljen, lignit i ostala kruta goriva)

                                             postojeća postrojenja:
                                             20 (ugljen, lignit i ostala kruta goriva)

                                             tekuća goriva

                                             50–100

                                             nova postrojenja:
                                             20

                                             postojeća postrojenja:

                                                         30 (općenito)

                                                         50 za spaljivanje u rafinerijama ostataka iz prerade i destilacije od rafiniranja sirove nafte za vlastitu potrošnju u postrojenjima za izgaranje

                                             tekuća goriva

                                             100–300

                                             nova postrojenja:
                                             20

                                             postojeća postrojenja:

                                                         25 (općenito)

                                                         50 za spaljivanje u rafinerijama ostataka iz prerade i destilacije od rafiniranja sirove nafte za vlastitu potrošnju u postrojenjima za izgaranje

                                             > 300

                                             nova postrojenja:
                                             10

                                             postojeća postrojenja:

                                                         20 (općenito)

                                                         50 za spaljivanje u rafinerijama ostataka iz prerade i destilacije od rafiniranja sirove nafte za vlastitu potrošnju u postrojenjima za izgaranje

                                 9.

                                 Posebne odredbe za postrojenja za izgaranje iz stavka 8.:

                                             (a)

                                             strana može odstupiti od obveze postizanja graničnih vrijednosti emisija predviđenih u stavku 8. u sljedećim slučajevima:

                                                         i.

                                                         postrojenja za izgaranje u kojima se obično upotrebljava plinsko gorivo, ali se iznimno moraju upotrebljavati druga goriva zbog iznenadnog prekida opskrbe plinom, trebala bi zato biti opremljena uređajem za pročišćavanje otpadnog plina;

                                                         ii.

                                                         postojeća postrojenja koja nisu u pogonu više od 17 500 radnih sati, počevši od 1. siječnja 2016. do najkasnije 31. prosinca 2023.;

                                             (b)

                                             ako je postrojenje za izgaranje prošireno za najmanje 50 MWth, za prošireni dio obuhvaćen promjenom primjenjuje se granična vrijednost emisije utvrđena u stavku 8. za nova postrojenja. Granična vrijednost emisije računa se kao prosjek ponderiran stvarnom toplinskom snagom postojećeg i novog dijela postrojenja;

                                             (c)

                                             strane osiguravaju donošenje odredbi za postupke povezane s neispravnošću ili kvarom opreme za smanjivanje emisije;

                                             (d)

                                             u slučaju postrojenja za izgaranje na više goriva u kojem se istodobno upotrebljavaju dva ili više goriva, granična vrijednost emisije utvrđuje se kao ponderirani prosjek graničnih vrijednosti emisija za pojedinačna goriva na temelju toplinske snage svakog goriva.

                           Primarna i sekundarna industrija željeza i čelika (Prilog II., kategorije 2 i 3)

                                 10.

                                 Granične vrijednosti emisija za prašinu:

                                    Tablica 2.

                                                Djelatnost

                                                Granična vrijednost emisije za prašinu (mg/m3)

                                             Postrojenje za sinteriranje

                                             50

                                             Postrojenje za peletiranje

                                             20 za drobljenje, mljevenje i sušenje
                                             15 za sve ostale korake postupka

                                             Visoka peć: vruće peći

                                             10

                                             Osnovna proizvodnja čelika oksidacijom i lijevanje

                                             30

                                             Proizvodnja čelika u električnim pećima i lijevanje

                                             15 (postojeća)
                                             5 (nova)

                           Ljevaonice željeza (Prilog II., kategorija 4)

                                 11.

                                 Granične vrijednosti emisija za prašinu iz ljevaonica željeza:

                                    Tablica 3.

                                                Djelatnost

                                                Granična vrijednost emisije za prašinu (mg/m3)

                                             Ljevaonice željeza:
                                             sve peći (peći s kupolom, indukcijske i rotacijske) svi kalupi (izgubljeni, stalni)

                                             20

                                             Toplo valjanje

                                             20
                                             50 kad se vrećasti filtar ne može upotrijebiti zbog prisutnosti mokrih dimova

                           Proizvodnja i prerada bakra, cinka, silikomanganskih i feromanganskih slitina, uključujući visoke peći (Prilog II., kategorije 5 i 6)

                                 12.

                                 Granična vrijednost emisija za prašinu iz proizvodnje i prerade bakra, cinka, silikomanganskih i feromanganskih slitina:

                                    Tablica 4.

                                                Granična vrijednost emisije za prašinu (mg/m3)

                                             Proizvodnja i prerada obojenih metala

                                             20

                           Proizvodnja i prerada olova (Prilog II., kategorije 5 i 6)

                                 13.

                                 Granična vrijednost emisija za prašinu iz proizvodnje i prerade olova:

                                    Tablica 5.

                                                Granična vrijednost emisije za prašinu (mg/m3)

                                             Proizvodnja i prerada olova

                                             5

                           Industrija cementa (Prilog II., kategorija 7)

                                 14.

                                 Granične vrijednosti emisija za prašinu iz proizvodnje cementa:

                                    Tablica 6.

                                                Granična vrijednost emisije za prašinu (mg/m3)
                                                 (2)

                                             Postrojenja za cement, peći, mlinovi i uređaji za hlađenje klinkera

                                             20

                                             Postrojenja za cement, peći, mlinovi i uređaji za hlađenje klinkera u kojima se suspaljuje otpad

                                             20

                           Industrija stakla (Prilog II., kategorija 8)

                                 15.

                                 Granične vrijednosti emisija za prašinu iz proizvodnje stakla:

                                    Tablica 7.

                                                Granična vrijednost emisije za prašinu (mg/m3)
                                                 (3)

                                             Nova postrojenja

                                             20

                                             Postojeća postrojenja

                                             30

                                 16.

                                 Granična vrijednost emisija za olovo iz proizvodnje stakla: 5 mg/m3.

                           Industrija klornih lužina (Prilog II., kategorija 9)

                                 17.

                                 Postojeća postrojenja za proizvodnju klornih lužina postupkom koji uključuje baterije žive bit će konvertirana za uporabu tehnologije bez žive ili zatvorena do 31. prosinca 2020. Tijekom prijelaznog razdoblja do konverzije, za živu koja se iz postrojenja ispušta u zrak primjenjuje se razina od 1 g po 1 Mg (3) kapaciteta proizvodnje klora.

                                 18.

                                 Nova postrojenja za proizvodnju klornih lužina trebaju funkcionirati bez žive.

                           Spaljivanje otpada (Prilog II., kategorije 10 i 11)

                                 19.

                                 Granična vrijednost emisija za prašinu iz spaljivanja otpada:

                                    Tablica 8.

                                                Granična vrijednost emisije za prašinu (mg/m3)
                                                 (4)

                                             Spaljivanje komunalnog, neopasnog, opasnog i medicinskog otpada

                                             10

                                 20.

                                 Granična vrijednost emisija za živu iz spaljivanja otpada: 0,05 mg/m3.

                                 21.

                                 Granična vrijednost emisije za živu iz suspaljivanja otpada u kategorijama izvora 1 i 7: 0,05 mg/m3.

                           B.   Sjedinjene Američke Države

                                 22.

                                 Granične vrijednosti kontrole emisija čestica i/ili određenih teških metala iz stacionarnih izvora u sljedećim kategorijama stacionarnih izvora i izvori za koje se one primjenjuju navedeni su u sljedećim dokumentima:

                                             (a)

                                             čeličane: peći s električnim lukom – Kodeks federalnih pravila (CFR) glava 40., odjeljak 60., pododjeljci AA i AAa;

                                             (b)

                                             male spalionice komunalnog otpada – Kodeks federalnih pravila (CFR) glava 40., odjeljak 60., pododjeljak AAAA;

                                             (c)

                                             proizvodnja stakla – Kodeks federalnih pravila (CFR) glava 40., odjeljak 60., pododjeljak CC;

                                             (d)

                                             jedinice za proizvodnju pare za električna postrojenja – Kodeks federalnih pravila (CFR) glava 40., odjeljak 60., pododjeljci D i Da;

                                             (e)

                                             jedinice za proizvodnju pare za industrijske, komercijalne i institucionalne potrebe – Kodeks federalnih pravila (CFR) glava 40., odjeljak 60., pododjeljci Db i Dc;

                                             (f)

                                             spalionice komunalnog otpada – Kodeks federalnih pravila (CFR) glava 40., odjeljak 60., pododjeljci E, Ea i Eb;

                                             (g)

                                             spalionice bolničkog/medicinskog/infektivnog otpada – Kodeks federalnih pravila (CFR) glava 40., odjeljak 60., pododjeljak Ec;

                                             (h)

                                             Portland-cement – Kodeks federalnih pravila (CFR) glava 40., odjeljak 60., pododjeljak F;

                                             (i)

                                             talionice sekundarnog olova – Kodeks federalnih pravila (CFR) glava 40., odjeljak 60., pododjeljak L;

                                             (j)

                                             peći za osnovni postupak oksidacije – Kodeks federalnih pravila (CFR) glava 40., odjeljak 60., pododjeljak N;

                                             (k)

                                             postrojenja za osnovnu proizvodnju čelika (poslije 20. siječnja 1983.) – Kodeks federalnih pravila (CFR) glava 40., odjeljak 60., pododjeljak Na;

                                             (l)

                                             postrojenja za topljenje bakrene rude – Kodeks federalnih pravila (CFR) glava 40., odjeljak 60., pododjeljak P;

                                             (m)

                                             postrojenja za topljenje cinkove rude – Kodeks federalnih pravila (CFR) glava 40., odjeljak 60., pododjeljak Q;

                                             (n)

                                             postrojenja za topljenje olovne rude – Kodeks federalnih pravila (CFR) glava 40., odjeljak 60., pododjeljak R;

                                             (o)

                                             postrojenja za proizvodnju ferolegura – Kodeks federalnih pravila (CFR) glava 40., odjeljak 60., pododjeljak Z;

                                             (p)

                                             spalionice ostalog krutog otpada (poslije 9. prosinca 2004.) – Kodeks federalnih pravila (CFR) glava 40., odjeljak 60., pododjeljak EEEE;

                                             (q)

                                             talionice sekundarnog olova – Kodeks federalnih pravila (CFR) glava 40., odjeljak 63., pododjeljak X;

                                             (r)

                                             spalionice opasnog otpada – Kodeks federalnih pravila (CFR) glava 40., odjeljak 63., pododjeljak EEE;

                                             (s)

                                             proizvodnja Portland-cementa – Kodeks federalnih pravila (CFR) glava 40., odjeljak 63., pododjeljak LLL;

                                             (t)

                                             bakrena ruda – Kodeks federalnih pravila (CFR) glava 40., odjeljak 63., pododjeljak QQQ;

                                             (u)

                                             taljenje olovne rude – Kodeks federalnih pravila (CFR) glava 40., odjeljak 63., pododjeljak TTT;

                                             (v)

                                             ljevaonice čelika i željeza – Kodeks federalnih pravila (CFR) glava 40., odjeljak 63., pododjeljak EEEEE;

                                             (w)

                                             integrirana proizvodnja željeza i čelika – Kodeks federalnih pravila (CFR) glava 40., odjeljak 63., pododjeljak FFFFF;

                                             (x)

                                             postrojenja s pećima s električnim lukom za proizvodnju čelika – Kodeks federalnih pravila (CFR) glava 40., odjeljak 63., pododjeljak YYYYY;

                                             (y)

                                             ljevaonice čelika i željeza – Kodeks federalnih pravila (CFR) glava 40., odjeljak 63., pododjeljak ZZZZZ;

                                             (z)

                                             područni izvori taljenja bakrene rude – Kodeks federalnih pravila (CFR) glava 40., odjeljak 63., pododjeljak EEEEEE;

                                             (aa)

                                             područni izvori taljenja sekundarnog bakra – Kodeks federalnih pravila (CFR) glava 40., odjeljak 63., pododjeljak FFFFFF;

                                             (bb)

                                             područni izvori obojenih metala: cink, kadmij, berilij – Kodeks federalnih pravila (CFR) glava 40., odjeljak 63., pododjeljak GGGGGG;

                                             (cc)

                                             proizvodnja stakla (područni izvori) – Kodeks federalnih pravila (CFR) glava 40., odjeljak 63., pododjeljak SSSSSS;

                                             (dd)

                                             talionica sekundarnih obojenih metala (područni izvori) – Kodeks federalnih pravila (CFR) glava 40., odjeljak 63., pododjeljak TTTTTT;

                                             (ee)

                                             proizvodnja ferolegura (područni izvori) – Kodeks federalnih pravila (CFR) glava 40., odjeljak 63., pododjeljak YYYYYY;

                                             (ff)

                                             ljevaonice aluminija, bakra i obojenih metala (područni izvori) – Kodeks federalnih pravila (CFR) glava 40., odjeljak 63., pododjeljak ZZZZZZ;

                                             (gg)

                                             norme učinkovitosti za postrojenja za separaciju i preradu ugljena – Kodeks federalnih pravila (CFR) glava 40., odjeljak 60., pododjeljak Y;

                                             (hh)

                                             industrijski, komercijalni, institucijski i procesni grijači – Kodeks federalnih pravila (CFR) glava 40., odjeljak 63., pododjeljak DDDDD;

                                             (ii)

                                             industrijski, komercijalni i institucijski kotlovi (područni izvori) – Kodeks federalnih pravila (CFR) glava 40., odjeljak 63., pododjeljak JJJJJJ;

                                             (jj)

                                             postrojenja za proizvodnju klornih lužina s pomoću baterija žive – Kodeks federalnih pravila (CFR) glava 40., odjeljak 63., pododjeljak IIIII;
                                             i

                                             (kk)

                                             norme učinkovitosti za komercijalne i industrijske spalionice krutog otpada čija je izgradnja započela poslije 30. studenoga 1999. ili čija je izmjena ili obnova počela 1. lipnja 2001. ili kasnije – Kodeks federalnih pravila (CFR) glava 40., odjeljak 60., pododjeljak CCCC.”.

            (l)   Prilog VI.

                  27.

                  U stavku 1.:

                              (a)

                              riječi „Osim ako ovim Prilogom nije dugačije predviđeno, najkasnije šest mjeseci nakon” zamjenjuju se riječima „Ne kasnije od”;

                              (b)

                              iza riječi „Protokola” umeću se riječi „za stranu”.

                  28.

                  Stavak 3. briše se.

                  29.

                  U stavku 4. riječ „Državi” zamjenjuje se riječima „Neovisno o stavku 1., svakoj strani dozvoljava se”.

                  30.

                  U stavku 5. uvodni tekst ispred podstavka (a) zamjenjuje se sljedećim tekstom:
                  „Svaka će strana, najkasnije na datum stupanja na snagu ovog Protokola za tu stranu, postići razine koncentracije koje ne prelaze:”.

         (1)  Nazivna toplinska snaga postrojenja za izgaranje računa se kao zbroj snage svih jedinica povezanih nazajednički dimnjak. Pojedinačne jedinice snage manje od 15 MWth ne uzimaju se u obzir pri izračunu ukupne nazivne toplinske snage.

         (2)  Preciznije, granične vrijednosti emisija ne primjenjuju se na:

                  —

                  postrojenja u kojima se biomasa i treset upotrebljavaju kao jedini izvor goriva;

                  —

                  postrojenja u kojima se proizvodi izgaranja upotrebljavaju za izravno zagrijavanje, sušenje ili neki drugi oblik obrade predmeta ili materijala;

                  —

                  postrojenja za naknadno izgaranje namijenjena pročišćavanju otpadnih plinova izgaranjem, koja ne funkcioniraju kao zasebna postrojenja za izgaranje;

                  —

                  postrojenja za regeneraciju katalizatora za katalitičko krekiranje;

                  —

                  postrojenja za pretvaranje sumporovodika u sumpor;

                  —

                  reaktore koji se koriste u kemijskoj industriji;

                  —

                  peći baterije koksa;

                  —

                  regenerativne izmjenjivače topline;

                  —

                  kotlove za regeneraciju topline u postrojenjima za proizvodnju pulpe;

                  —

                  peći za spaljivanje otpada i

                  —

                  postrojenja s pogonom na dizelske, benzinske i plinske motore ili turbine za izgaranje, bez obzira na korišteno gorivo.

         (1)  Granične vrijednosti odnose se na sadržaj kisika od 6 % za kruta goriva i 3 % za tekuća goriva.

         (2)  Granične vrijednosti odnose se na sadržaj kisika od 10 %.

         (3)  Granične vrijednosti odnose se na sadržaj kisika od 8 % za stalno taljenje i 13 % za prekinuto taljenje.

         (3)  1 Mg = 1 tona.

         (4)  Granična vrijednost odnosi se na sadržaj kisika od 11 %.


title: 2010/374/EZ: Odluka Vijeća od 30. studenoga 2009. o potpisivanju, u ime Europske zajednice, i o privremenoj primjeni Sporazuma između Europske zajednice i Republike Islanda, Kraljevine Norveške, Švicarske Konfederacije i Kneževine Lihtenštajna o dopunskim pravilima u vezi s Fondom za vanjske granice za razdoblje 2007. – 2013.

text:
               19/Sv. 10

               HR

               Službeni list Europske unije

               211

         32010D0374

               L 169/22

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 2009.
   o potpisivanju, u ime Europske zajednice, i o privremenoj primjeni Sporazuma između Europske zajednice i Republike Islanda, Kraljevine Norveške, Švicarske Konfederacije i Kneževine Lihtenštajna o dopunskim pravilima u vezi s Fondom za vanjske granice za razdoblje 2007. – 2013.
   (2010/374/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 62. stavak 2., u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               U skladu s člankom 11. Odluke br. 574/2007/EZ Europskog parlamenta i Vijeća od 23. svibnja 2007. o osnivanju Fonda za vanjske granice za razdoblje 2007. – 2013. u okviru općeg programa „Solidarnost i upravljanje migracijskim tokovima” (1), treće zemlje koje se pridružuju provedbi, primjeni i razvoju schengenske pravne stečevine sudjeluju u Fondu u skladu s odredbama te Odluke. Moraju se sklopiti dogovori za definiranje dopunskih pravila koja su potrebna za takvo sudjelovanje, uključujući odredbe koje osiguravaju zaštitu financijskih interesa Zajednice i ovlaštenje Revizorskog suda da provodi revizije.

               (2)

               Nakon što je Komisija 20. prosinca 2007. dobila ovlaštenje, 30. lipnja 2009. zaključeni su pregovori s Republikom Islandom, Kraljevinom Norveškom, Švicarskom Konfederacijom i Kneževinom Lihtenštajnom i parafiran Sporazum između Europske zajednice i Republike Islanda, Kraljevine Norveške, Švedske Konfederacije i Kneževine Lihtenštajna o dopunskim pravilima u vezi s Fondom za vanjske granice za razdoblje 2007. – 2013. (dalje u tekstu: Sporazum).

               (3)

               Podložno njegovu kasnijem sklapanju, Sporazum bi trebalo potpisati i privremeno primjenjivati.

               (4)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke, ona je ne obvezuje i ne podliježe njezinoj primjeni. Kako se ova Odluka temelji na schengenskoj pravnoj stečevini, na temelju odredaba glave IV. dijela trećeg Ugovora o osnivanju Europske zajednice, Danska, u skladu s člankom 5. navedenog Protokola, u roku šest mjeseci od donošenja ove Odluke odlučuje o tome hoće li Odluku prenijeti u svoje nacionalno pravo.

               (5)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (2) ne sudjeluje, te kasnijom Odlukom Vijeća 2004/926/EZ od 22. prosinca 2004. o provedbi dijelova schengenske pravne stečevine od strane Ujedinjene Kraljevine Velike Britanije i Sjeverne Irske (3). Ujedinjena Kraljevina stoga ne sudjeluje u donošenju ove Odluke, ona je ne obvezuje i ne podliježe njezinoj primjeni.

               (6)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (4). Irska stoga ne sudjeluje u njezinu donošenju, ona je ne obvezuje i ne podliježe njezinoj primjeni,

         ODLUČILO JE:
   Članak 1.
   U ime Zajednice odobrava se potpisivanje Sporazuma između Europske zajednice i Republike Islanda, Kraljevine Norveške, Švedske Konfederacije i Kneževine Lihtenštajna o dopunskim pravilima u vezi s Fondom za vanjske granice za razdoblje 2007. – 2013. (dalje u tekstu: Sporazum) i Sporazumu priloženih izjava, podložno sklapanju Sporazuma.
   Tekst Sporazuma i izjave priloženi su ovoj Odluci.
   Članak 2.
   Ovlašćuje se predsjednik Vijeća odrediti osobu/osobe ovlaštenu/ovlaštene za potpisivanje Sporazuma u ime Europske zajednice, podložno njegovu sklapanju.
   Članak 3.
   Sporazum se privremeno primjenjuje do završetka postupaka za njegovo formalno sklapanje u skladu s njegovim člankom 13. stavkom 5.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

      (1)  SL L 144, 6.6.2007., str. 22.

      (2)  SL L 131, 1.6.2000., str. 43.

      (3)  SL L 395, 31.12.2004., str. 70.

      (4)  SL L 64, 7.3.2002., str. 20.